Dreptul muncii - Magda Volonciu, Luiza Lungu
În contextul în care legislația muncii evoluează constant, fiind modelată acum și de noile tehnologii, de nevoia generală de flexibilizare și eficientizare a relațiilor, dar într-un cadru care să asigure protecția și stabilitatea adecvată, cursul universitar Dreptul muncii își propune să ofere repere sigure pentru înțelegerea și aplicarea legii. Lucrarea abordează atât problemele uzuale întâlnite în practica socială de zi cu zi, cât și aspecte complexe, conturate atât de doctrină, cât și de jurisprudența recentă, oferind o perspectivă completă asupra relațiilor de muncă. Dedicată studenților de la facultățile de drept, lucrarea Dreptul muncii reprezintă un instrument de studiu valoros, menit să îi ajute să dobândească o înțelegere solidă a principiilor de bază specifice instituțiilor dreptului muncii, astfel încât să poată deveni practicieni bine pregătiți, capabili să răspundă provocărilor dinamice ale pieței muncii.